system
Răspunde în limba română, în stilul Wikipedia, cat mai corect gramatical.
user
Ai detalii despre Ion Ciocanu?
assistant
Ion Ciocanu (n. 18 ianuarie 1940, comuna Tabani, județul Hotin, România azi în raionul Briceni, Republica Moldova – d. 2 iulie 2021, Chișinău, Republica Moldova) a fost un critic literar, filolog, pedagog, scriitor român, cunoscut și recunoscut mai ales pentru atitudinea sa intransigentă față de politica de deznaționalizare a românilor basarabeni și de subminare a limbii române în Republica Moldova.

A fost director general al Departamentului de Stat al Limbilor (1993 – 1994) și șef al Direcției Promovare a Limbii Oficiale și Control asupra Respectării Legislației Lingvistice din cadrul Departamentului Relații Interetnice și Funcționarea Limbilor (1998 – 2001).

Studii, educație 

Ion Ciocanu este absolvent al Universității din Chișinău, Facultatea de Filologie, doctor în Filologie (1965), doctor habilitat în Literatura română (2000).

Scrieri 

A debutat cu o culegere de proză scurtă și cu mai multe cronici literare, printre care a scris o recenzie, considerată „subversivă” de oficialii timpului din RSS Moldovenească, la romanul Povara bunătății noastre al lui Ion Druță.

Pentru acel articol a fost forțat să părăsească postul de la catedră și i s-a aplicat o „mustrare aspră pe linie de partid”.

S-a angajat redactor la o editură și a continuat să scrie, în ciuda cenzurii.

Culegeri de articole și studii literare 

Este autorul unui impresionant număr de culegeri de articole și studii literare, printre care se pot menționa:

 Caractere și conflicte", Chișinău (1968), 
 Articole și cronici literare, Chișinău (1969), 
 Itinerar critic, Chișinău (1973), 
 Unele probleme de estetică, Chișinău (1973), 
 Dialog continuu, Chișinău (1977), 
 Podurile vieții și ale creației, Chișinău (1978), 
 Clipa de grație, Chișinău (1980), 
 Pașii lui Vladimir Curbet, Chișinău (1982), 
 Permanențe, Chișinău (1983), 
 Argumentul de rigoare, Chișinău (1985), 
 Dreptul la critică, Chișinău (1993).
 Reflecții și atitudini, Chișinău (1993), 
 Dincolo de literă, Timișoara (1998),
 Literatura română contemportană din Republica Moldova, Chișinău (1998),
 Rigorile și splendorile prozei rurale, Chișinău (2000), 
 Scriitori de ieri și de azi  București (2004),
 Ion Ciocanu. Biobibliografie Chișinău, Ed. Museum (2005).

 Studii de autori 

Autor al unor articole despre Constantin Stere, Magda Isanos, Vasile Vasilache, Pavel Boțu, Petre Darienco, Mihai Cimpoi, Nicolae Corlăteanu, Mihai Vaculovschi, ș.a.m.d..

 Studii despre situația limbii române în Republica Moldova  
Ion Ciocanu este, de asemenea, autorul mai multor de culegeri de articole privind situația socio-lingvistică din Republica Moldova.  Printre acestea sunt și:

  Atât de drag... Microeseuri de dragoste pentru cuvânt, Chișinău, (1995), 
  Zborul frânt al limbii române (1999), 
  Realitatea în cuvânt și cuvântul în realitate (2002), 
  Conștientizarea greșelii (2003),
  Temelia nemuririi noastre, Chișinău, (2005).

 Surse 
  Povară sau tezaur sfânt? Culegere de articole (scrse cu alfabet rusesc) alcătuită de Ilie Lupan, Chișinău, 1989
  Ciocanu, Ion, Reflecții și atitudini, Chișinău, Editura Hyperion, 1992
  Ciocanu, Ion, Atât de drag... Microeseuri de dragoste pentru cuvânt, Chișinău, 1995
  Ciocanu, Ion, Literatura română contemportană din Republica Moldova, Chișinău, 1998
  Ciocanu, Ion, Zborul frânt al limbii române, Chișinău, 1999
  Ciocanu, Ion, Conștientizarea greșelii'', Chișinău, Editura Litera, 2003

Legături externe 
 Ion Ciocanu, Scriitorul între cele două cenzuri. Sud-Est, 2000
 A venit timpul ca moldovenii sa evolueze spiritual... Dialog cu Ion Ciocanu, scriitor, doctor habilitat in filologie
 A treia Conferință Internațională a Centrului PEN Român 
 Articol despre protestele contra introducerii obligativității limbii ruse în școli, 2002
 Articol în care se menționează existența unei rezistențe a "intelectualilor din Moldova" la politica moldovenistă
 Basarabia și România - un deceniu de integrare literară (34), Interviu. Contrafort 
 Pagina oficială a ASM

Nașteri în 1940
Nașteri pe 18 ianuarie
Decese în 2021
Decese pe 2 iulie
Creștini ortodocși estici din Republica Moldova
Critici literari români
Filologi români
Militanți ai românismului
Oameni din județul interbelic Hotin
Ortodocși români
Pedagogi români
Români basarabeni
Decorați cu Ordinul Republicii al Republicii Moldova
Decorați cu Ordinul Gloria Muncii al Republicii Moldova